《钱塘怀古次高则诚韵》
元代·张天英

钱塘潮上海门深，千古灵胥恨未平。北斗文星长黯黯，内园官树尚阴阴。

承华殿冷西人语，太乙坛空上帝临。月黑鄂王祠下路，风吹青火出山林。

作者简介：温州永嘉人，字羲上，一字楠渠，号石渠居士。酷志读书，穿贯经史。征为国子助教。性刚严，不好趋谒，再调不就。工诗，尤善古乐府。有《石渠居士集》。